
Kansallinen Voitto, 

jonka on mitä nöyrimmällä kunnioituksella valtakunnan korkea- 
arvoisille säädyille luovuttanut eräs niiden jäsen. 



Kuva 1: Anders Chydenius (1729 - 1803) 


Painettu Tukholmassa johtaja Lars Sahauk¬ 
sen kirjapainossa 1765. 


Painoluvan antanut N. v. Oelreich. 

§01 

Voitto 


On kiistämätöntä, että voitto on jokaisen kansakunnan taloudellisten 
ja valtiollisten säädösten päätavoite. Jos sitten tutkimme niitä keinoja, 
joita kukin kansakunta on käyttänyt saadakseen voittoa, huomaam¬ 
me niissä uskomattoman paljon eroavuutta. Kaikki käyvät keskinäis¬ 
tä kilpailua ehtiäkseen ensimmäiseksi, mutta suuntaavat eri reiteille 
ja käyttävät aivan erilaisia purjeita, vaikka jokaiselle puhaltaa lähes 
sama tuuli. Alukset kamppailevat toistensa kanssa tuulen yläpuolelle 
pääsystä ja ajavat erityisiä merimiestaitoja käyttäen toistensa päälle, 
vaikka tila ja syväys kyllä riittävät purjehtimiseen rinnakkain. Näyt¬ 
tää siltä että milloin yksi, milloin toinen laiva on ilman luotsia ja perä¬ 
miestä. Kukaan ei voi kieltää, että tässä toimitaan erilaisin perustein. 
Joko kompassi ei osoita oikein tai merikortti on virheellinen. Tässä 
esitellään lukijalle uusi suunnanosoitin. Se on aivan pieni, niin että 
jokainen voi kantaa sitä taskussaan. Väitän että se on myös uusi, sil¬ 
lä Euroopasta tuskin löytyy mitään sen kaltaista. Uskon sen olevan 
myös luotettava, sillä olen yrittänyt laatia sen järjen ja kokemuksen 
perustalle. Sopikaamme ensin käsitteistä. 


§02 

Kansakunta 

Kansakunta on joukko ihmisiä, jotka ovat liittyneet yhteen tavoitel- 
lakseen omaa ja jälkeläistensä hyvinvointia korkeimman vallan suo¬ 
jeluksessa ja virkamiesten avustuksella. 

Ihminen voi hyvin silloin, kun hän tyydyttää tarpeitaan ja mukavuu- 
denhaluaan tavaroilla, kuten niitä yleisen puhetavan mukaan kutsum¬ 
me. Luonto synnyttää ne, mutta ilman työtä emme pääse koskaan 
hyötymään niistä. 

On monenlaisia tarpeita, eikä kukaan ole pystynyt ilman toisten apua 
hankkimaan edes välttämättömiä tarvikkeita, ja tuskin on yhtäkään 
kansakuntaa, joka ei olisi tarvinnut toista. Itse Kaikkivaltias on tehnyt 
sukukuntamme sellaiseksi, että meidän on autettava toisiamme. Jos 
tämä keskinäinen avunanto kansakunnan sisällä tai sen ulkopuolella 
estetään, silloin rikotaan luontoa vastaan. 

Kun vaihdamme tavaroita keskenämme, sitä kutsutaan kaupankäyn¬ 
niksi. Yleisesti haluttuihin ja vastaanotettuihin tavaroihin kuuluvat 
kulta ja hopea, ja niistä tehtyjä erikokoisia leimattuja palasia sano¬ 
taan rahoiksi, jotka ovat muiden tavaroiden arvon mittapuita. 

Mikään tavara ei ole sellainen, ettei sitä voisi kaupanteolla vaihtaa 
näihin metalleihin, eikä mitään voida myöskään saada ilman niitä, el¬ 
lei ostajalla ole muita myyjän haluamia tavaroita. Sitä rahamäärää, 
joka tavarasta on maksettava, sanotaan tavaran arvoksi. 

Rahamäärää, jolla vientitavaroiden arvo ylittää tuontitavaroiden ar¬ 
von, kutsutaan aiheellisesti kansalliseksi voitoksi, ja se summa, jolla 
tuonti ylittää arvoltaan viennin, merkitsee aina tappiota kansakunnal¬ 
le. Pienempää tappiota suhteessa suurempaan sanotaan suhteelliseksi 
voitoksi, ja vastaavasti, jos suurempi olisi saatavissa, sitä pienempää 
voittoa kutsutaan tappioksi. 


§03 

Kauppa 

Jos se tieto pitää kaikilta osin paikkansa, että Ruotsi vei kuluneena 
vuonna 1764 maasta tavaraa 72 miljoonan kuparitaalerin arvosta, kun 
taas tuonti jäi 66 miljoonaan, silloin kansallinen voittomme on siltä 
vuodelta 6 miljoonaa taaleria. 

Raudan arvo on suunnilleen 2/3 vientimme kokonaismäärästä. Mutta 
olettakaamme, että sadan vuoden kuluessa raudan vienti on puupulan 
tai jonkin muun syyn tähden vähentynyt puoleen ja on enää vain 1/3 

viennistämme, mutta joidenkin tuotteiden, esimerkiksi viljan, mui¬ 
den elintarvikkeiden ja puutavaran vienti korvaa raudan myynnissä 
menetetyn kolmanneksen. Kysyn nyt: jos kaikkien muiden vienti- ja 
tuontitavaroiden arvo on yhtä suuri kuin nyt, eikö kansallinen voitto¬ 
kin ole silloin yhtä suuri? Tai jos raudan viennin arvo laskisi joskus 6 
miljoonaa taaleria, mutta viljasta edellisvuonna ulkomaille maksetut 
10 miljoonaa jäisivät maahan, eikö kansakunta olisi tämän muutok¬ 
sen jälkeen silti voittanut 4 miljoonaa? 

Jos kuvittelemme valtion, jossa ei harjoitettaisi maanviljelystä eikä 
kaivostoimintaa, ei karjanhoitoa eikä merenkulkua, vaan jossa val¬ 
mistettaisiin vain suuria määriä koko Euroopassa haluttuja astioita 
maasta tai savesta, ja että tämä valtio tällä tavalla saisi hankittua paitsi 
kaikki välttämättömät tarvikkeet, myös joka vuosi 2 miljoonan edes¬ 
tä kultaa ja hopeaa, niin eivätkö ne 2 miljoonaa olisi silloin sen kan¬ 
sakunnan kiistämätön voitto. 

Jos sitten 1/3 samasta kansakunnasta luopuisi muiden esimerkkiä seu¬ 
raten elinkeinostaan ja ryhtyisi maanviljelijöiksi hankkiakseen näin 
itselleen ja maanmiehilleen leipää ja uskoisi sillä tavoin ansaitsevansa 
enemmän, mutta tuotetun viljan arvo olisi 1 miljoonan alempi kuin 
saman kolmanneksen aikaisempi tuotanto, silloin kansakunta olisi sel¬ 
västikin saanut 1 miljoonan vähemmän voittoa, olisi toisin sanoen 
kärsinyt näin suuren tappion. 

Nähdään siis kouriintuntuvasti, ettei kansakunta kerää voittoa monen¬ 
laisella toiminnalla, vaan harjoittamalla parhaiten kannattavia elinkei¬ 
noja, toisin sanoen niitä, joissa pienin ihmismäärä pystyy tuottamaan 
arvoltaan suurimmat tavarat. 

§04 

Rikkaus 

Kansan rikkaus on siten tuotosten runsaudessa tai oikeammin sanot¬ 
tuna niiden arvossa, mutta tuotosten määrä riippuu kahdesta pääteki¬ 
jästä, nimittäin työntekijöiden paljoudesta ja heidän ahkeruudestaan. 
Molemmat saa aikaan luonto, mikäli se saa toimia pakottomasti. 

Paljastaisiko suuri Mestari, joka koristelee laakson kukkasin ja peit¬ 
tää kallionnyppylätkin ruohoin ja sammalin, mestariluomuksessaan 
ihmisessä niin suuren virheen, ettei tämä kykenisi täyttämään maa¬ 
palloa niin monin asukkain kuin maa pystyy ruokkimaan? Pakanan 
mietteenä tämä olisi halpamainen, mutta kristityn ajatuksena juma¬ 
laton, tunteehan kristitty Kaikkivaltiaan velvoittavat sanat: Olkaa he¬ 
delmälliset, lisääntykää ja täyttäkää maa. 1 

Syntiin langennut ihminen sai sen rangaistuksen, että hänen oli han¬ 
kittava leipänsä otsa hiessä 2 . Kuitenkin asiaan kuului, että luonto itse 
määräsi rangaistuksen, sillä omat tarpeet pakottivat ihmisen toimi¬ 
maan niin, olihan välttämättömien tarpeiden tyydyttäminen vain hä¬ 
nen omien käsiensä varassa. Voitonhalu kevensi vaivoja, sillä ihminen 
havaitsi sen avulla saavansa mitä tarvitsi. 

Jos jompikumpi näistä tekijöistä puuttuu, vikaa on etsittävä kansa¬ 
kunnan säädöksistä, mutta tuskin niiden puuttumisesta, vaan esteistä, 
joita on asetettu luonnon tielle. 

Jos säädökset tekevät kansalaiset kyvyttömäksi elättämään itseään ja 
lapsiaan, on heidän ja heidän jälkeläistensä kuoltava tai paettava syn¬ 
nyinseuduiltaan. Mitä useampia mahdollisuuksia elää toisten raadan¬ 
nasta säädökset osalle kansalaisista tarjoavat, ja mitä enemmän toisia 
estetään elättämästä itseään työllään, sitä enemmän tukahdutetaan ah¬ 
keruutta, ja kansakunta alkaa väkisinkin muistuttaa sitä muottia, jo- 

'1. Moos. 1:28 

2 1. Moos. 3:19 

hon se on valettu. 


§05 

Oma paras 

Jos edellä sanottu pitää paikkansa, esitän sen perusteella seuraavan 
väittämän: jokainen tavoittelee itsestään sitä asemaa ja elinkeinoa, 
jossa hän eniten kasvattaa kansallista voittoa, sikäli kuin säädökset 
eivät estä pääsyä siihen. 

Kukin tavoittelee omaa parastaan. Tämä taipumus on niin luonnol¬ 
linen ja tarpeellinen, että maailman kaikki yhteiskunnat perustuvat 
siihen. Ilman sitä ei lakeja, rangaistuksia ja palkitsemista olisi edes 
olemassa, ja koko ihmissuku katoaisi kokonaan lyhyessä ajassa. Par¬ 
haiten maksetaan aina siitä työstä, jolla on suurin arvo, ja mieluiten 
hakeudutaan työhön, josta maksetaan parhaiten. 

Jos pystyn yhdessä työssä valmistamaan tavaroita 6 taalerilla päivässä, 
en mielelläni siirry sellaiseen työhön, joka tuottaa 4 taaleria. Edelli¬ 
sessä sekä kansakunnan että minun voittoni on kolmanneksen suu¬ 
rempi kuin jälkimmäisessä. 

Kansakunta kärsii siis varman tappion, jos joku joutuu parhaiten pal¬ 
katun sijasta muuhun työhön pakosta tai julkisten kannustepalkkioi- 
den vaikutuksesta - sillä muutoin niin ei tapahdu, yhtä vähän kuin 
kauppias myy tavaran alle sen mitä hänelle tarjotaan. 

Jos se, jonka hyväksi toinen joutuu tekemään työtä, voittaa yhtä pal¬ 
jon kuin työläinen on hävinnyt, ei synny kansallista voittoa, mutta 
jos hän saa enemmän, vain erotus on kansallista voittoa, mutta se on 
silloin saatu aikaan sortamalla kansalaista. 

Siten käy selväksi, että jos joku toisten työn avulla harjoittaa elin¬ 
keinoa, mutta ei maksa tai ei kykene tappiota kärsimättä maksamaan 
yhtä paljon kuin työntekijä voi jollakin toisella ammattialalla ansaita, 

täytyy työntekijän päiväansiostaan menettämän summan olla kansal¬ 
lista tappiota. 


§06 

Kansallinen tappio 

Jos esimerkiksi 2’000 kippuntaa taoksia vuodessa tuottavan rautaruu¬ 
kin alaisuudessa on sata talonpoikaa, joista kukin on velvollinen te¬ 
kemään ruukille 50 päivätyötä vuodessa, mutta tämä työn arvo on 
yhden kuparitaalerin pienempi kuin mitä hän voisi ansaita omissa 
töissään tai muutoin, millä päiväpalkalla pyritään siihen, että vientita¬ 
vara voitaisiin myydä ulkomailla hiukan edullisemmin, niin on selvää, 
että jokainen talonpoika menettää näin vuosittain 50 kuparitaaleria, 
tai toisin sanoen: jokaisen tuottamien tavaroiden arvo on 50 taaleria 
pienempi kuin jossakin toisessa työssä. Kansalliseksi tappioksi tulee 
siten 5 000 taaleria. 

Oletetaan, että saman ruukin alaisina on edelleen muutamia satoja ta¬ 
lonpoikia, joiden velvollisuutena on toimittaa työssä tarvittavia sysiä, 
esimerkiksi 3’500 lästiä, joko kauan sitten sovitusta taalerisummas- 
ta tai summasta, jonka ruukinomistaja suostuu maksamaan ja joka 
on lästiltä vaikkapa 6 kuparitaaleria vähemmän kuin he voisivat an¬ 
saita samassa ajassa muulla tavoin. Olkoon myös niin, ettei ruukino¬ 
mistaja pysty maksamaan tavarasta enempää, mikäli raudan myyn¬ 
nin ulkomaille pitäisi tuottaa voittoakin. Jos samat talonpojat olisivat 
kuitenkin voineet sysien valmistukseen käyttämässään ajassa saada 
maanviljelyksestä, käsitöistä, kutomistaan kankaista tai muista elin¬ 
keinoista jokaisesta sysilästistä kärsimänsä tappion verran, toisin sa¬ 
noen olisivat voineet tuottaa tavaroita 21’000 kuparitaalerin verran 
suuremmasta arvosta, silloin on selvää, että kansallinen tappio on näin 
lisääntynyt yhtä suurella summalla. Lopuksi voimme ottaa mukaan ne 
lähes korvaamattomat tappiot, joita tässä aiheutuu valtakunnan par¬ 
haille metsille, sillä niistä olisi jonkin ajan kuluttua saatu kaikenlaista 

käyttöpuuta ja tukkeja. Jos laskemme, että jokaiseen isoon sysilästiin 
menee 10 kuormaa puunrankoja, niin 2’000 kippunnan kankiraudan 
takominen, alkaen siitä kun malmi louhitaan kaivoksesta, siihen asti 
kun rauta on taottu kangiksi, vaatii 35’000 puukuormaa. Vaikka laski¬ 
simme kuorman hinnaksi vain 16 äyriä, tämä kuormien määrä kasvat¬ 
taa tappiota 17’500 taalerilla, ja yhteenlaskettuna päädytään 43’500 
kuparitaalerin tappioon. 

Jos nämä 2’000 kippuntaa myydään keskimäärin 6 bankoriikintaa- 
lerilla kippunnalta ilman rahtikuluja, ja 80 markan kurssin mukaan 
loppusumma olisi 240’000 kuparitaaleria, on selvää, että hieman yli 
viidennes summasta on kansallista tappiota, vaikka koko määrä myy- 
täisiinkin ulkomaalaisille. 


§07 

Kulta ja hopea 

Kulta ja hopea ovat jaloimmat metallit, mutta kun ne on kaivettava 
maasta, ne eivät suinkaan aina lisää kansallista voittoa. Kaikki kaup¬ 
patavarat voidaan muuttaa niiden arvoa vastaavaksi määräksi näitä 
metalleja. Ei raha leipää karsasta, oli esi-isillämme tapana sanoa. 

Eikö olisi syytä miettiä, vastaavatko vuoden 1760 alusta vuoden 1764 
loppuun tuotetut 38 markkaa 4 luotia kultaa ja 5’464 markkaa Vi luo¬ 
tia hopeaa niihin käytettyjä kustannuksia ja työtä ja useiden pitäjien 
niihin osoitettuja veroja ym. Vai olisiko tällä kaikella voitu ostaa mo¬ 
ninkertainen määrä hopeaa ja kultaa korkeimpaan kurssiin? Tai onko 
tällainen isänmaanrakkaus tai kiintymys ruotsalaiseen kultaan ja ho¬ 
peaan todellakin kasvattanut kansallista voittoa? Vai onko kaivoksia 
vain pidettävä yllä tulevaisuutta varten suuremman tuoton toivossa? 

Mahtaako vihdoin näihin oloihin ruukeissa ja niiden ympäristössä pa¬ 
kotettujen työntekijöiden ja rahvaan valitus ja köyhyys todistaa kan¬ 
sakunnan kärsimästä tappiosta, ja mahtaisiko heillä olla halua käyttää 


8 



aikansa ja voimansa sellaiseen, mikä olisi tällä hetkellä heille ja val¬ 
takunnalle hyödyllisempää? 

En tarkoita tässä lainkaan niitä ruukkeja, jotka pysyvät pystyssä ai¬ 
heuttamatta rahvaalle ja työntekijöille vaikeuksia; ne ovat valtakun¬ 
nan hyvin arvokkaita kalleuksia, aivan kuin maanviljelys, kauppa ja 
manufaktuurit konsanaan. 


§08 

Työn sääntely 

Tästä seuraa itsestään, että korkeimman vallan on tarpeetonta siirtää 
asetuksillaan työntekijöitä yhdestä elinkeinosta toiseen. 

Mutta kuinka monet valtiomiehet ovatkaan kaikesta huolimatta har¬ 
rastaneet juuri tätä puuhailua. Lähes koko Eurooppa pyrkii siirtä¬ 
mään ihmisiä aikaisemmasta elinkeinostaan uuteen joko pakolla tai 
eduilla houkuttelemalla. Ylpeillään sillä, miten suurta kansallista voit¬ 
toa uuden tuotannon arvo merkitsee ja useimmiten unohdetaan, että 
sen tuottamisessa käytetyt työntekijät olisivat vapaina ehkä tuottaneet 
aikaisemmassa työssään yhtä suuren tai suuremmankin arvon. Edel¬ 
lisessä tapauksessa ei näet synny mitään voittoa ja jälkimmäisessä 
tapauksessa todellinen kansallinen tappio. 

Jos 10 miestä tuottaa jollakin alalla päivässä tavaroita 100 taalerin 
arvosta, mutta toisella alalla vain 80 taalerin arvosta, on selvää et¬ 
tä kansakunta menettää jälkimmäisessä tapauksessa näiden kymme¬ 
nen miehen työssä joka päivä 20 taaleria. Päiväpalkan erotus säilyy 
aina samassa suhteessa, voivatpa nämä 10 työntekijää sitten myydä 
vapaasti työnsä tulokset tai ilman pakkoa sopia päiväpalkasta tämän 
elinkeinon harjoittajien palveluksessa. On siten varmaa, että he mene¬ 
vät edelliselle alalle työhön, koska se on kannattavampaa sekä heille 
itselleen että kansakunnalle. 


9 




Jos samat työntekijät joutuvat sen sijaan jäämään jälkimmäiselle alal¬ 
le ja 20 prosenttia pienemmälle palkalle, ne 20 prosenttia jäävät kan¬ 
sakunnan ja heidän omaksi tappiokseen. Miten turhilta säädökset täl¬ 
laisissa tapauksissa näyttävätkään. 


§09 

Viennin tukeminen 

Sen enempää valmistus- kuin vientipalkkiotkaan eivät näköjään pysty 
millään tavoin kasvattamaan tai edistämään kansallista voittoa. 

Niitä käytetään koko Euroopassa ja erityisesti Englannissa, mutta to¬ 
delliset tappiot lisääntyvät niiden vaikutuksesta väistämättä kaikkial¬ 
la. Valmistuspalkkiot aiheuttavat vahinkoa kertaalleen, mutta vienti- 
palkkiot kaksinkertaisesti. 

Jos jollakin alalla on riittävästi työntekijöitä ja valmistuspalkkioita 
siitä huolimatta maksetaan, vedetään näin liikaa väkeä muilta aloilta, 
vähennetään kyseisen alan kannattavuutta, koska sen tuotteita aletaan 
valmistaa liikaa, ja aiheutetaan työntekijöiden puutetta toisilla kan¬ 
nattavilla aloilla, ja niin valtio saa rasituksekseen muutamien tiettyjen 
kansalaisten rikastuttamisen. Elleivät ihmiset tule ilman palkkioita tu¬ 
tulle alalle, silloin on selvää että se ala on vähemmän kannattava kuin 
ne alat, joilta työntekijät eivät lopu. 

Jos valtio korvaa palkkioilla kyseisen alan työntekijöiden ja kansa¬ 
kunnan tappiot, silloin alalle on kyllä pyrkijöitä, mutta heidän työtään 
kaivataan kannattavammalla alalla. Se, kuinka paljon näiden tuottei¬ 
den arvot eroavat toisistaan, on eittämättä kansakunnan tappiota. 

§10 

Viennin tuki valuu ulkomaille 

Vientipalkkiot eivät puolestaan aiheuta ainoastaan edellä mainittuja 
haittoja, vaan lisäksi paljon merkittävämpiä epäkohtia: kansalaisil¬ 
ta veloitetaan kaksinkertaisesti palkkiosumman määrä ja he siirtävät 
ison osan palkkiosta ulkomaalaisten taskuun. Tämä voi vain huolettaa 
jokaista isänmaataan rakastavaa kansalaista. 

Myyjä tavoittelee aina korkeinta hintaa tavaralleen. Omistaja sopii 
myyvänsä tavaran esimerkiksi 6 riikintaalerilla ulkomaalaiselle ja ot¬ 
taa siitä hyvästä vastaan 2 riikintaalerin palkkion ja saa siten tavaras¬ 
taan 8 riikintaaleria. 

Jos sitten joku ruotsalainen haluaa ostaa saman tavaran, hänen on 
kiistämättä maksettava myyjälle sama summa, joka tuli myynnistä 
ulkomaalaiselle, siis 8 riikintaaleria. Muussa tapauksessa myyjä nä¬ 
kisi kärsineensä kaupasta tappiota. 

Näin ulkomaalainen saa vientipalkkion ansiosta ostaa 2 riikintaaleria 
halvempaan hintaan ja ruotsalainen joutuu tässä yhteydessä maksa¬ 
maan kaksinkertaisesti, ensiksi 2 riikintaaleria rahastoon, josta hel¬ 
potetaan ulkomaalaisen ostotapahtumaa ja toiseksi 2 riikintaaleria 
myyjälle, jotta hän ei saisi tappiota. 

Tämän täytyy johtaa myös siihen, että ulkomaalainen voi käydä 
meidän tuotteillamme edullisinta kauppaa meidän itsemme kanssa. 
Jatkan edellä esittämälläni pikku esimerkillä: ulkomaalainen voi 
saman tien myydä 6 riikintaalerilla ostamansa ruotsalaiset manu- 
faktuurituotteet 25 prosentin voitolla jollekin ruotsalaiselle 7 1/2 
riikintaalerilla, jolloin ruotsalainen tekee 1/2 riikintaaleria eli 8 1/3 
prosenttia''[Chydenius on tehnyt laskuvirheen. Oikea luku on 6,25 
%. paremman kaupan kuin ostaessaan omasta tehtaan myymälästä. 
Siten ostajia riittää aina. 

Kun ulkomaalaisen 33 1/3 prosenttia edullisempaan ostohintaan lisä- 

tään hänen myynnistä saamansa 25 prosenttia, se merkitsee että hän 
saa 58 1/3 prosentin voiton''[Laskutapa on virheellinen. Chydenius 
katsoo voitoksi sen kahden taalerin laskennallisen hintaeron, joka on 
ulkomaalaisen eduksi, ja laskee tämän yhteen sen todellisen voiton - 
osto- ja myyntihinnan erotus 1 Vi taaleria - kanssa, jonka ulkomaa¬ 
lainen saa myydessään tuotteen takaisin ruotsalaiselle. Se muodostuu 
pelkästään vientipalkkioista: ilman niitä tämä voitto ei olisi ollut ole¬ 
massakaan tai mahdollinen. Tätä totuutta ei ole todistettu vain ajatte¬ 
lun tasolla, vaan kokemus on moninkertaisesti vahvistanut sen. 

Voisin paljastaa pienen kaupankäyntisuunnitelman, jolla Ruotsi voi¬ 
si ansaita useita tuhansia muutamista ulkomaisista vientipalkkioista, 
mutta pelkään että niin tehdessäni herättäisin toiset horroksestaan. He 
voisivat ruveta tukkimaan joitakin salaisia väyliä, joita ei huomata 
kauppataseessa, vaikka ne tällä hetkellä todellakin pitävät vajeen loi¬ 
tolla. 

Siksi toivon aivan vilpittömästi, että Englanti ja muutkin kansakun¬ 
nat eivät ainoastaan säilyttäisi vientipalkkioitaan, vaan myös lisäisivät 
niitä huomattavasti kaikissa niissä tavaroissa, joista me joudumme 
maksamaan. Isänmaamme voisi sitä vastoin päästä näistä palkkiois¬ 
ta ja lisäksi niistä kahleista, jotka estävät meitä vapaasti ja uutterasti 
verottamasta naapureitamme 


§11 

Työn sääntelyn vahingollisuus 

Uskallan nyt mennä pitemmälle väittämällä, että ihmisiä tiettyihin 
ammatteihin ohjaavat säädökset ovat vahingollisia kansakunnalle ja 
sen voitolle. Tähän minulla on neljä mielestäni hyvin painavaa perus¬ 
tetta. 

Koko Euroopassa ei ole vielä mitään vakiintunutta periaatetta, jon¬ 
ka mukaan työntekijöitä jaettaisiin eri aloille. Joskus tällaisilla sää- 

döksillä kyllä autetaan jotakin uutta käsityöammattia tai alaa, toisi¬ 
naan sellaisella luodaan toimeentuloa entistä useammille ja toisinaan 
taas järjestetään jonkin tuotantolaitoksen omistajalle paremmat tulot 
alentamalla työpalkkoja. 

Välillä niillä pyritään helpottamaan tuotteidemme vientiä, välillä taas 
yhden jos toisenkin välttämättömyyshyödykkeen saatavuutta omas¬ 
ta valtakunnasta. Yhdellä tällaisella hankkeella tähdätään siihen, että 
omat varustamomme saisivat voittoa rahdeissa ja kotimaiset työnte¬ 
kijät työpalkoissa. Toisen kerran taas halutaan saada kulta ja hopea 
kotimaasta. Joskus kiinnitetään huomiota siihen, etteivät ihmiset sai¬ 
si tilaisuutta muuttaa ulkomaille, joskus taas halutaan ehkäistä ylelli¬ 
syyttä. Toisinaan tällainen toimenpide koetaan välttämättömäksi, jot¬ 
ta ammattialoille saataisiin järjestystä, joskus sitä on puolestaan käy¬ 
tettävä, jotta työntekijöitä estetään toimimasta monella alalla yhtä 
aikaa 3 , ja on vielä lukemattomia muitakin syitä. 

Eikö kaikkeen tähän tarvittaisi kunnollista järjestystä? Eikö näin mo¬ 
nien piirustusten mukaan rakennettu talo näytäkin oudolta, eikö siitä 
puutu vaadittavaa vakautta? 


§12 

Mikä elinkeino on tuottoisin 

Toinen peruste on seuraava: yksikään valtiomies ei pysty vielä varmas¬ 
ti sanomaan, missä elinkeinossa kyetään hankkimaan suurinta kan¬ 
sallista voittoa, ja tämän vuoksi lainsäätäjälle jää epäselväksi, mihin 
hänen pitäisi työntekijöitämme säädöksillä ohjata. 

Kuka on niin yksinkertainen, ettei tiedä tätä? joku ajattelee. Vakuu¬ 
tan ettei tämä ole niin helppoa kuin luullaan. Monet niistä, jotka ovat 

3 1700-luvulla valitettiin usein sitä, että käsityöläiset eivät erikoistuneet riittä¬ 
västi, vaan toimivat usealla eri alalla - mängslöjd, vastakohtana enslöjd, - jolloin 
heille ei kehittynyt riittävää ammattitaitoa ja tuotteiden laatu jäi heikoksi. 

yrittäneet pohtia näitä asioita, ovat kyllä rakentaneet itselleen järjes¬ 
telmän ja laittaneet kunkin elinkeinon tiettyyn arvoasemaan. Jos sit¬ 
ten vertaamme järjestelmiä keskenään, huomaamme miten erilaisia 
ne ovat. 

Uskon oman järjestelmäni olevan paras, mutta kun havaitsen jokaisen 
kuvittelevan niin omastaan, joudun järjellisenä ihmisenä epäilemään 
koko asiaa, kunnes siitä saadaan täysi varmuus. 

M. 4 sanoo että maanviljelys on paras, E. S.:n 5 mielestä kunnia kuuluu 
käsityöammateille, O. R. 6 todistaa että kauppa on paras ala ja A. G., 7 
että valtakuntaa on autettava vuorityöllämme koska se luo valtakun¬ 
nan tärkeimmät vientituotteet jne. Kuka näistä on sitten oikeassa? 

He kaikki ovat valistuneita ja tunnollisia miehiä, joihin kansalaiset 
myös luottavat, ja kestää vielä pitkään, ennen kuin he saavat kiistan 
ratkaistuksi. Mutta mitä alaa korkeimman vallan tulisi sillä välin pi¬ 
tää hyödyllisimpänä ja kenen luokse heidän pitäisi houkutella kansan¬ 
joukkoja valtakunnan edun saavuttamiseksi? Tai voidaanko erehdyk¬ 
siä välttää tällaisissa oloissa? 

Jos kiista kaikesta huolimatta pystyttäisiin täydellisesti ratkaisemaan 
ja saataisiin aikaan säädös, joka ohjaa kansanjoukot tuottoisimmal- 
le alalle, niin pystyisikö lainsäätäjä sanomaan, kuinka monta tuhat¬ 
ta ihmistä voi tehdä sillä alalla työtä, nyt kansakunnan parhaaksi, ja 
onko säädöksellä haluttu vaikutus myös niin ja niin monen vuoden 
kuluttua? Voisi käydä hyvinkin nopeasti niin, että ihmiset siirtyisivät 
muilta aloilta ja tuottaisivat kyseisellä alalla liikaa tavaraa. Siten tava¬ 
roiden arvo voisi romahtaa ulkomailla, mikä aiheuttaisi huomattavan 
kansallisen tappion. 

4 M. on mahdollisesti ranskalainen fysiokraatti Mirabeau vanhempi 

5 Eric Salander 

6 Efraim Otto Runeberg 

Alkukirjaimet A. G. sopivat niin moneen ruotsalaiseen ja ulkomaiseen kirjoit¬ 
tajaan, että tunnistaminen ei liene mahdollista 

§13 

Hyvä tahto puuttuu 

Vaikka saataisiin kaikki tähän tarvittava tieto, mikä tosiasiassa osoit¬ 
tautuu aivan mahdottomaksi, niin siitä huolimatta voisi asiaa hoitavil¬ 
ta puuttua hyvää tahtoa. Sen katson kolmanneksi perusteeksi. 

Voisi helposti käydä niin, että he saavat jotakin etua ihmisten ohjaa¬ 
misesta johonkin tiettyyn elinkeinoon ja puhuvat siksi sen puolesta. 
Voisiko siinä tapauksessa odottaa muuta kuin että hyödyllisin elinkei¬ 
no menettäisi työntekijänsä, mikä aiheuttaisi korvaamatonta tappiota 
kansakunnalle. 

§14 

Tavaroiden arvo vaihtelee 

Jos kuvittelisimme vihdoin voittaneemme kaikki nämä vaikeudet ja 
löytäneemme erinomaisen sopivat säädökset, tietyt tapahtumat voi¬ 
sivat silti muuttaa koko harkitun asetelman ja tehdä mitä hyödylli- 
simmistä säädöksistä erittäin vahingollisia kansakunnalle. Tässä on 
selvästikin neljäs peruste vastustaa säädöksiä. 

Eikö tavaroiden arvojen nähdäkin vaihtelevan päivittäin? Kaitselmus 
avaa kansakunnalle aivan yllättäen rikkauden lähteen, joka säilyy jon¬ 
kin aikaa, mutta ehtyy sitten äkkiä, ja tilalle tulee pian toinen tai kol¬ 
mas lähde, jonka varassa kansakunnan voitto pääasiassa on. Vaikka 
laki olisi kaikkein paraskin, on se tuhansien mahdollisten tapauksien 
joukossa hyödyllinen vain yhdessä, nimittäin siinä jota varten se sää¬ 
dettiin, kun taas kaikissa muissa se on vahingollinen. 

Tässä ovat ne varsinaiset perusteet, joiden takia hyvää tarkoittaneilla 
laeillamme on pakostakin ollut niin kehno vaikutus. 

§15 

Työvoiman liikkuvuus 

Lienee aika selvittää hieman lähemmin, millaisia ovat ne säädökset, 
jotka johdattavat ihmisiä yhdeltä elinkeinohaaralta toiselle. 

Niihin kuuluvat kaikki säädökset, joilla suoraan tai epäsuoraan anne¬ 
taan yhdelle elinkeinolle joitakin etuja, mutta jätetään antamatta niitä 
toiselle. Suoraan niin tapahtuu silloin, kun kyseisessä laissa nimeno¬ 
maan säädetään etujen myöntämisestä, ja epäsuoraan silloin, kun etu 
on välttämätön seuraus säädöksen toteuttamisesta. 

Tähän kuuluvat siis kaikki elinkeinojen etuoikeudet, eivät vain yk¬ 
sinomaiset erioikeudet, vaan kaikki ne, joilla elinkeinon harjoittajal¬ 
le annetaan jokin erityisetu, ja kaikki elinkeinojen luokittelut, jotka 
tehdään lakien perusteella. Varmimman luokittelun tekee luonto it¬ 
se, mutta heti kun lait lisäävät siihen tai poistavat siitä jotakin, ha¬ 
vaitaan häiriöitä, jotka suosivat tiettyjä ihmisiä, mutta estävät toisia 
elinkeinonsa harjoittamisessa. Tähän lasketaan myös mukaan kaikki 
tuotanto- ja vientipalkkiot sekä kaikki asumista ja elinkeinonharjoi- 
tusta kaupungeissa ja maaseudulla koskevat kiellot. 

Mitä muuta nämä ovat kuin patorakennelmia, jotka keräävät ihmi¬ 
siä tiettyihin paikkoihin, ottavat yhdestä paikasta ja sijoittavat toi¬ 
seen, vaikkei vielä osata sanoa kummassa heistä on enemmän hyötyä, 
ja kummassa he kasvattavat tai vähentävät kansallista voittoa, kuten 
edellä osoitettiin. 

Silloin kun virta saa juosta keskeytyksettä, on jokainen vesipisara 
liikkeessä. Kun esteitä ei ole, tavoittelee jokainen työntekijä innolla 
elatustaan ja kasvattaa samalla kansallista voittoa. Säädökset kuiten¬ 
kin kokoavat kansanjoukkoja tietyiksi ryhmittymiksi, yritteliäisyy¬ 
den mahdollisuuksia kavennetaan ja jokaisessa ryhmittymässä pieni 
joukko ihmisiä nousee suurimman massan yläpuolelle. Tämän jou¬ 
kon vauraudella todistellaan koko valtakunnan hyvinvointia. 

§16 

Renki liikkuu, talonpoika pysyy 

Juuri samat padot estävät Ruotsin työläisten määrän kasvua, vaikka 
sen kasvu on kansallisen voiton tärkein perustus, kuten neljännessä 
pykälässä on osoitettu. 

Patoaltaassa ylempien vesikerrosten koko paino lepää lähimpänä poh¬ 
jaa olevan kerroksen päällä, joten alimpien rakennelmien on oltava 
monta kertaa vahvempia ja tiiviimpiä kuin muiden. Kokemuksesta 
tiedetään, että alimmat vesikerrokset virtaavat pienimmästäkin au¬ 
kosta ja lisäksi nopeammin kuin ylempien kerrosten vedet. 

Samoin on kansanjoukkojemme laita. Voimme tarkastella mitä ta¬ 
hansa elinkeinoa ja siinä työskentelevää ihmisryhmää. 

Jos silmäämme maanviljelijöitä, löydämme tuskin ainoaakaan suur¬ 
tilan omistajaa, joka tahtoisi lähteä maanpakoon, vaikka ne, jotka 
odottavat saavansa tilan hänen jälkeensä, maksaisivat mielellään hä¬ 
nen matkakulunsa. Mutta voidaanko olla yhtä varmoja saman herras¬ 
kartanon torppareista ja heidän lapsistaan? 

Olen monta kertaa kysynyt torppareilta, missä heidän lapsensa ovat, 
mutta useimmilta olen saanut murheellisen vastauksen: miten voisim¬ 
me pitää heitä nyt kotona? Me pystymme töin tuskin elättämään it¬ 
semme täällä niin kauan kuin Herra sallii. Vanhin poikamme työs¬ 
kenteli muutamia vuosia Hollantiin purjehtivassa laivassa, mutta jäi 
sinne ja voi kai nykyään hyvin. Toinen purjehtii Englantiin, mutta 
kun viimeksi näimme hänet, hän jätti jäähyväiset ikuisiksi ajoiksi, 
koska aikoo jäädä maahan. Kolmas meni armeijan mukana Ponime- 
riin ja jäi Preussin kuninkaan vangiksi. Mutta sitten kun Jumala antoi 
rauhan, poika ei enää halunnutkaan tulla takaisin. Nyt hän on Preus¬ 
sin palveluksessa ja on mennyt siellä naimisiin. Neljäs kulkee vielä 
koltussa; Luoja tietää mihin hän suuntaa kulkunsa tai mikä hänestä 
tulee. 

Miksi valtakunnan itsenäiset talonpojat eivät pakene maasta? Koska 
heillä on tilansa. Entä miksi renki on halukkaampi muuttamaan? Vas¬ 
taus on selvä: koska säädökset eivät salli hänen asettua vakinaisesti 
asumaan minnekään. 


§17 

Ammattiliitot 

Jos silmällemme käsityöläistemme ammattikuntia ja niiden piirissä 
olevaa ihmisjoukkoa, näemme pienen määrän hyvinvoivia mestarei¬ 
ta, joiden ei tarvitse enää istua verstaissaan. He elävät mukavasti, vaa¬ 
tettavat itsensä ja perheenjäsenensä uusimman muodin mukaan, käy¬ 
vät arkisinkin kunnon ruokapöytään, viettävät enimmän osan ajastaan 
käymällä vierailuilla ja ottamalla vieraita vastaan ja pitävät verstaas¬ 
saan 10 tai 12 työntekijää, joista 6 tekee työtä ruokapalkalla ja lo¬ 
put muutamasta taalerista viikossa. Kysyn vain: haluaako sellainen 
mies lähteä maanpakoon? Siten ei suinkaan tapahdu niin kauan kuin 
ammattikunta pystyy hankkimaan hänelle uusia työntekijöitä ja pi¬ 
tämään mestarien määrän kyllin alhaisena, jotta töiden tarjonta on 
turvattu, jolloin hän kykenee siis itse määräämään hinnat. 

Mutta arempi kysymys on, miten käy hänen kisälliensä ja oppipoi- 
kiensa. Olen toisinaan kuullut heidän joutsenlauluaan, samoin kuin 
valtakunnassa yleisesti esitettyä valitusta, että he muuttavat Preussiin 
ja Venäjälle. Niissä maissa jokainen halukas pääsee näet heti mesta¬ 
riksi. 

Ajatella miten avuliaita ammattikuntamme ovatkaan! Nehän eivät es¬ 
tä köyhän miehen lapsia täyttämästä tällä tavalla syntyneitä aukkoja 
ilman palkkaa. 

§18 

Työläisjoukot kurjistuvat 

Jos siirrymme kaivoksiimme, saamme pian havaita, että useimpien 
ruukkiemme omistajat eivät halua millään muotoa hylätä Ruotsia. Ai¬ 
van toinen asia on köyhien ruukinomistajien joukolta kuultu valitus, 
ettei toiminnan ylläpitämiseen ole pääomaa, että tuotteet menevät hi¬ 
taasti kaupaksi ja lisäksi väkisin määrättyyn hintaan ja että heitä uh¬ 
kaa köyhyys. 

Entä mitä sepät ja ruukintyöläiset valittavat? Miksi ulkomaiset työn¬ 
tekijät häipyvät niin pian, miksi kotimaiset menevät vain harvoin nai¬ 
misiin ja päätyvät lopulta useimmiten kurjalistoon? Entä mistä joh¬ 
tuu, että viljan ja muiden elintarvikkeiden myynti on ruukinomista- 
jalle lähes yhtä kannattavaa kuin ruukin varsinainen tuotanto? Ja mi¬ 
kä on syynä siihen, että ruukin alaisuuteen kuuluvat talonpojat saavat 
pelloilleen hiilimurskaa 8 ja kertovat lastensa elämänkulusta samaan 
tapaan kuin edellä mainittu torppari? 

Tehtailija kulkee todellakin pukeutuneena omiin tuotteisiinsa yhtä 
hienosti kuin muut, kun taas työntekijät istuvat kehräämössä usein 
puolialastomina. Toiset kulkevat rääsyissään kaduilla kerjäämässä ja 
sanovat olevansa ulkomailta tuotettuja työläisiä, jotka mieluummin 
olisivat kotona kuin kyhjöttämässä ruotsalaisten ovilla. Lopulta he 
kuolevat köyhyyteensä. 

Maastamuuttokuume tarttuu kaupungeissa vain harvoin hyvin toi¬ 
meentuleviin ja johtohenkilöihin. Sen sijaan todella usein se iskee 
porvariston köyhempiin ja vähäisempiin jäseniin. 

Uskoisin ettei merikapteeni tai perämies ole koskaan paennut laivas¬ 
ta, ellei hän sitten ole rikkonut lakia jossain ulkomaisessa satamassa. 

8 Ruukin alaisuudessa olevan talonpojan sanotaan saavan hiilimurskaa pelloil¬ 
leen, kun hän työskentelee ruukin töissä niin paljon, että laiminlyö maanviljelyk¬ 
sensä ja kärsii sen tähden huonosta sadosta. 

Samaa en uskalla vakuuttaa matruuseista ja kokkipojista. 

Suopea lukijani! Näetkö nyt syyn miksi työläisjoukkomme ja sen 
myötä kansallinen voittomme ei voi kasvaa? Käsitykseni mukaan tätä 
menetystä ei voi milloinkaan estää ellei patoja avata. 

Mitä vähäisempi paine on, sitä helpompaa on pitää vesi paikallaan. 
Mutta mitä matalampi vesipatsas on, sitä vähäisempää on paine, ja 
pienimmilleen se saadaan avaamalla sulut. 


§19 

Työvoiman tuottavuus 

Työläisten ahkeruus on kansallisen voiton toinen peruspilari, joka to¬ 
teutuu silloin, kun pienin määrä ihmisiä tuottaa tavaraa, jonka arvo 
on mahdollisimman suuri. 

Monet niistä, jotka tarkastelevat vain meidän kansakuntaamme, voi¬ 
vat helposti tulla siihen käsitykseen, ettei meiltä ainakaan ahkeruutta 
puutu. Minun on sen sijaan myönnettävä, että tuntuu pahalta kun kuu¬ 
lee ulkomaalaisten moittivan Ruotsin kansaa laiskaksi muiden rinnal¬ 
la. 

Hollantilainen kauppias istuu joka aamu jo viideltä tai kuudelta 
konttorissaan ohjaamassa toimeksiantajaan. Hän pukeutuu vaati¬ 
mattomasti eikä hänen pöytänsä notku ylellisistä ruokalajeista. Hän 
käyttää tarkasti jokaisen hetken johonkin hyödylliseen ja tekee pilaa 
ranskalaisista keikareista ja hienostuneista eleistä. 

Englantilainen on työssään karaistunut ja väsymätön. Englantilaisel¬ 
la telakalla kirvesmies toimii sellaisella voimalla ja nopeudella, että 
on vaikea nähdä hänen kädessään olevaa nuijaa. Hän saa sotalaivan 
valmiiksi yhtä monessa päivässä kuin sellaisen rakentaminen vie viik¬ 
koja ruotsalaisella kruununtelakalla. 

§20 

Yalvontayhteiskunta 

Mistä tämä johtuu? Joku voisi ajatella, että syynä on työläistemme 
omavaltaisuus, heitä kun ei pidetä tiukassa valvonnassa. Kuulee sa¬ 
nottavan, että kaikkialla maaseudulla viruu irtolaisia laiskottelemas- 
sa. Kisällit ja oppipojat eivät ole enää sellaisia kuin ennen, eivätkä 
rengit ja piiat liikahdakaan paikaltaan ellei isäntä itse ole perään kat¬ 
somassa. 

En tiedä onko missään muualla niin paljon toisten valvojia kuin meil¬ 
lä. Mutta kuka pitää muita silmällä, kun valvojat itse nukkuvat kello 
kymmeneen aamulla. Olen kuullut monien ehdottavan, että talonpoi¬ 
kia pitäisi rangaista raipoin elleivät he hoida tilaa ahkerasti, tai että 
ainakin heidät pitäisi ajaa pois tilalta. Joitakin on todella jo rangais¬ 
tukin siitä, etteivät he ole kerralla pystyneet jättämään ikivanhaa elin¬ 
keinoa, jota ilman he ensi alkuun olisivat joutuneet elämään ainakin 
puolittain nälässä. 

Tällaiset ihmiset tuntevat erehtymättömän varmasti meidän vapau¬ 
temme. Merkillinen ajatus: raipat ja vapaus yhdessä. 

Älkäämme syyttäkö kansakuntaa ja sen luonnetta hitaudestaan, äl¬ 
käämme myöskään sälyttäkö syytä tapainturmeluksen niskoille. Sillä 
tavoin pääsisimme kylläkin helpoimmalla, mutta tuskin se kansakun¬ 
taa auttaisi. Tämän pahan juuri on muualla. 

Mitä enemmän yhteiskunnan jollekin osalle annetaan mahdollisuuk¬ 
sia elää toisten vaivannäöllä ja mitä vähemmän toiset saavat itse naut¬ 
tia työnsä hedelmistä, sitä enemmän ahkeruutta tuhotaan. Edellisistä 
tulee ylimielisiä, jälkimmäisistä taas epätoivoisia, ja molemmat lai¬ 
minlyövät velvollisuutensa. 

Tämä perusajatus on niin vankka ja ihmissydämen tuntemus ja joka¬ 
päiväinen kokemus ovat sen niin tarkoin vahvistaneet, että olen val¬ 
mis uhmaamaan jokaista, joka katsoo hänellä olevan perusteita sen 

kumoamiseen. 


Ahkeruus ja huolellisuus vaativat iloista mieltä ja alituista kilpailua, 
jotta ne eivät sammuisi nopeasti. Ikeen alla niitä ei esiinny milloin¬ 
kaan, mutta kun niitä elähdyttää vapaus, nopea menekki ja oman voi¬ 
ton tavoittelu, voitetaan luontainen hitaus, jota ei pieksemällä ja lyö¬ 
mällä saada pitemmän päälle koskaan karkotetuksi. 


§21 

Kysyntä vaihtelee 

Tavaroita ei milloinkaan valmisteta, ellei niitä tarvita ja kysytä. Tar¬ 
peet ilmaantuvat itsestään, ne ovat moninaisia ja aikaansaavat täten 
itsestään elinkeinoja ja tuotteita, jotka sitten myydään tarvitseville. 
Jos tarvitsevaa estetään ostamasta tavaraa, se jää valmistajan käsiin, 
muodostuu hänelle rasitukseksi ja saa päälleen mustan leiman, jossa 
lukee: Hukkaan heitettyä hikeä ja vaivaa. 

Tällainen lyö uutteruuden tainnoksiin. Tässä on köysi, jolla työnteki¬ 
jän kädet sidotaan selän taakse; tässä on juoma, jolla saadaan aikaan 
kehnoja ja unitautisia kansalaisia. 

Yksikään kansakunta ei voi olla ahkera niin kauan kuin mainitut sa¬ 
nat pysyvät sen valmistamissa tuotteissa, eikä niitä voi pyyhkiä pois 
ennen kuin jokainen halukas saa valmistaa tavaraa ja myydä sitä tar¬ 
vitsevalle. 

En halua vedota muiden valtojen tarjoamiin esimerkkeihin, koska 
oma isänmaani on tässä kumoamaton todiste, ja vetoan siihen sitäkin 
rohkeammin, koska sen tilanne tunnetaan parhaiten. Tuskin kukaan 
voi ajatella asiaa surkutelematta isänmaani onnettomuuksia. 

Ruotsalaisten ahkeruus on kuin huonosti hoidetussa pellossa kasvava 
laiho. Siellä täällä on joitakin reheviä tuppaita, mutta suurin osa on 
näivettynyt ja sato vastaa hädin tuskin kylvöä. 

§22 

Kauppiaiden vapaa liikkuminen 

Länsi-Götanmaalla harjoitetaan ahkerasti käsityöammatteja ja kuto¬ 
mista, eivätkä ukot häpeä siellä istua rukin ääressä. Sieltä saa puukko¬ 
ja, kulhoja, lautasia, nauhoja, kulkusia, saksia ja muita tavaroita edul¬ 
lisempaan hintaan kuin muualta. Mistä se johtuu? Maakunnan asuk¬ 
kaalla on oikeus liikkua myymässä tavaroitaan missä haluaa. Borä- 
sin kaupungilla on vanhastaan oikeus harjoittaa kulkukauppaa 9 koko 
maassa. Vapautta on se, että saa kulkea taloissa ostamassa tavaroita 
ja myymässä omiaan muille. 

Koska muilla maakunnilla ei ole ollut tällaista vapautta, kiistän että 
niissä voisi osoittaa olevan länsigötalaisten kaltaista ahkeruutta. On 
siis selvää, että siellä on joko uutteruus synnyttänyt vapauden tai va¬ 
paus uutteruuden. 

Joitakin vuosia sitten Länsipohjassa, Hälsinglandissa ja Västernorr- 
landissa tehtiin runsaasti tuoleja ja rukkeja, ja edellisiä myytiin 9 - 
12 taalerilla tusina ja jälkimmäisiä 6-9 taalerilla kappale. Niiden val¬ 
mistus on nyt joidenkin myyntikieltojen vuoksi suurimmaksi osaksi 
loppunut ja näyttää siltä, että asu kk aat joutuvat pian ostamaan niitä 
muilta. 

Pohjanmaan rannikolla ihmiset touhuavat kesät talvet, mutta 30 - 40 
peninkulman päässä sisämaassa, missä ei ole kaupunkeja, useimpien 
työnä on talvisin nukkua ja repiä päreitä niin paljon kuin niitä polte¬ 
taan. Tavaroilla ei ole ostajia eikä niitä siksi ole myytävänäkään. 

Porin, Rauman ja Uudenkaupungin seutujen rahvas veistää lähes vä- 
symättömästi puuta. Työntekijät ovat jo kello yhdeltä tai kahdelta yöl¬ 
lä täydessä touhussa. Koko talven he valmistavat kaikenlaisia puuas¬ 
tioita ja pystyvät siksi myymään niitä kohtuullisempiin hintoihin kuin 

Joidenkin Västergötlandin kihlakuntien rahvaalla sekä Boräsin ja Ulriceham- 
nin porvareilla oli vanhastaan oikeus käydä kulkukauppaa. 

kukaan koko Suomessa, vaikka monella muulla rannikkoalueella on 
käytettävissä enemmän metsiä ja lisäksi vielä tämän käsityön taita¬ 
jiakin. Etsikäämme syytä tähän. On täysin mahdotonta, että moinen 
ahkeruus olisi voinut syntyä ja säilyä ilman vapaata vientiä. 

Mainituilla kaupungeilla on ollut vanhastaan vapaus purjehtia Itäme¬ 
rellä lastinaan piiruja, rimoja ja puuastioita. Tapulikaupungit ovat 
usein yrittäneet viedä näiden kaupunkien edun, mutta toistaiseksi se 
ei ole ottanut onnistuakseen. Nyt nämä kaupungit eivät ainoastaan vie 
kyseisiä tavaroita moniin ulkomaisiin satamiin, vaan Tukholmaankin 
kohtuuhintaan, jopa lähes kaikkia muita halvemmalla. 

Jos sen sijaan olisi annettu myyntikielto, olisi se väistämättä supista¬ 
nut menekkiä ja siis samassa määrin valmistusta. Tuotannon supistu¬ 
misen seurauksena on auttamatta toimettomia käsiä ja kalliita tavaroi¬ 
ta. Jos toiset kaupungit pystyvät joskus estämään kyseisten tavaroiden 
myynnin tai nämä kaupungit 10 kieltämään työntekijöiltä vapaan val¬ 
mistuksen, niin yhtä varmasti kuin kaksi kertaa kaksi on neljä, Tuk¬ 
holma joutuu ostamaan puuastiat entistä kalliimmalla. Kyseisten kau¬ 
punkien liiketoiminta vähenee, maa menettää asu kk aita ja tuloja ja 
valtakunta jää ilman voittoaan. 


§23 

Työmarkkinoiden vapauttaminen 

Kas tässä on uutteruuden ja voiton avain! Jos avataan vapaiden elin¬ 
keinojen ja kaupan kautta pääsy ansioihin, ovat kaikki muutamassa 
vuodessa täydessä työn touhussa. Mutta ellei niin tapahdu, ja kaikista 
muista toimenpiteistä huolimatta, kansakunta jää varmasti entiseen 
tapaansa haukottelemaan unisena keskellä kirkasta päivää. 

Vapauden pitää tietenkin vallita, mutta ei ilman järjestystä, lukijani 
ajattelee. On erotettava tarkoin kaupunkilaisten ja maamiesten elin- 

l0 Pori, Rauma ja Uusikaupunki. 

keinot, eikä maamiesten saa antaa tehdä muuta työtä jotta maanvilje¬ 
lys ei kärsisi. Erinomaisesti sanottu ja erityisesti aikamme maun mu¬ 
kaan! Vain yhden ehdon haluan kaikesta huolimatta kunnioittavim¬ 
min asettaa: se joka näin itsevaltaisesti holhoaa maamiestä ja sitoo 
hänet yksinomaan maahan, pitäköön myös oikean perheenisän tavoin 
isällistä huolta siitä, ettei viljelijä kuole nälkään, mikäli maanviljelys 
ei elätä häntä ja hänen lapsiaan. Ellei tähän pystytä, pidän viisaam¬ 
pana päästää työjuhta irti laitumelle etsimään itselleen syötävää, sen 
sijaan että se sidotaan kiinni paaluun ja jätetään muutamaksi viikoksi 
ilman valvontaa. Kun ruoka on lopussa, on myöhäistä opetella käsi¬ 
työammatteja. 

Jos maaseudun elinkeinoja rajoitetaan, sillä estetään väestön kasvu 
ja kaikki uudisraivaus, ja jos käsityöt ja kaupankäynti kielletään, vä¬ 
hennetään vanhojen kaupunkien liiketoimintaa, samoin uusien kau¬ 
punkien syntyä. 

Muuan taitava nahkuri asettui maaseudulle usean peninkulman pää¬ 
hän kaupungista ja palveli rahvasta ja säätyläisiä valmistamalla hyviä 
nahkoja. Lähin maakaupunki kielsi häntä harjoittamasta tätä ammat¬ 
tia maaseudulla ja käski hänen muuttaa kaupunkiin. Järjestys oli hy¬ 
vä, mutta kun nahkuri oli voinut hyvin maalla, kaupungissa hänestä 
tuli kurja surkimus, ja joka vuosi toistatuhatta nahkaa menee pilalle 
kehnon käsittelyn vuoksi. Siinä nähdään etteikö tällainen kasvatakin 
kansallista voittoa! 

§24 

Kaupan vapauttaminen 

Jo pelkästään se lainkohtamme, joka koskee maakauppaa 11 , ansaitsee 
kaiken huomion. Kauppiaan ei anneta kiertää maaseudulla myymäs¬ 
sä tavaroitaan, eikä maamiehen ostaa joitakin tavaroita naapureiltaan 
viedäkseen ne kaupunkiin, eikä liioin palvella naapureita tuomalla 
heille vuorostaan jotain tavaraa kaupungista. 

Ellei naapuri halua ruveta maamiehen asiamieheksi, maanviljelijän 
on itse lähdettävä kahden tai kolmen päivän matkalle kaupunkiin, 
usein vain saadakseen piikiven palasen tai kyynärän verran tupak¬ 
kaa 12 , mahdollisesti kiireimpään elonkorjuuaikaan. Kuka silloin mak¬ 
saa hänen matkansa? Jos naapuri saisi käydä pientä kauppaa välttä- 
mättömimmillä tavaroilla, viljelijän ei tarvitsisi hukata aikaansa. Kos¬ 
ka kaupankäynti kuitenkin on kielletty, en voi muuta kuin lukea me¬ 
netyksen itse asetuksen syyksi. 

On valittaen todettava, ettei asetusta ole noudatettu tarkasti. Olen kui¬ 
tenkin syvästi vakuuttunut siitä, että tämän lain rikkominen on pelas¬ 
tanut vähintään neljänneksen valtakunnasta autioitumiselta. 

Tässä ei ole mahdollista käsitellä näin suurta asiaa täydessä laajuudes¬ 
saan. Haluan vain antaa lukijalle aihetta pohtia asiaa hiukan. 

Koko Savo, Häme ja Karjala ovat kaukana kaikista kaupungeista. Ne 
tuottavat viljaa ja muita elintarvikkeita ja näillä tuotteilla ne ostavat 
kaupungeista suolaa ja muuta tarvitsemaansa. Varakkaammat osta¬ 
vat tuotteita naapureiltaan, joilla ei ole hevosia tai jotka eivät pääse 
viemään tavaroita kaupunkiin, ja tuovat heille vuorostaan mitä he tar¬ 
vitsevat. 

1 'Porvarit eivät saaneet käydä kauppaa maaseudulla eivätkä talonpojat harjoit¬ 
taa ammattimaista kaupankäyntiä keskenään. Kaupankäynnin tuli tapahtua kaupun¬ 
geissa ja sallittuina aikoina maaseudun markkinapaikoissa. 

12 Tupakkakehräämöissä tupakan lehdistä kehrättiin ensin pitkä köysi, joka sitten 
leikattiin kyynärän mittaisiksi paloiksi ja kierrettiin ns. tupakkarulliksi. 

Kukaan ei ryhdy köyhien asiamieheksi eikä kukaan pysy selvillä las¬ 
kuista 50 - 60 eri henkilön kanssa. Ellei siis tällaista maakauppaa olisi 
harjoitettu, valtakunta olisi menettänyt näiden maakuntien tavarat, ja 
nälkä ja toimettomuus olisi vienyt köyhiltä hengen. Ellei tavaralle ole 
kysyntää, valmistus loppuu kokonaan, ja miten käy silloin kansallisen 
voiton? 


§25 

Tehoton työvoima 

Tiedän talonpojan, joka asuu viiden peninkulman päässä lähimmäs¬ 
tä maakaupungista ja ostaa muun harjoittamansa maakaupan mukana 
syksyisin teuraseläimiä usean peninkulman alueelta. Hän kuljettaa jo¬ 
ka vuosi kaupunkiin 3-4 karjalaumaa, joissa jokaisessa on 20 - 30 
päätä. 

Lain mukaan eivät muut porvarit kuin teurastajat saa kiertää maaseu¬ 
dulla ostamassa teuraseläimiä, vaan omistajien pitää itse kuljettaa ne 
kaupunkiin. Harvat heistä voivat myydä enemmän kuin yhden tai kak¬ 
si eläintä, ja niiden viemiseen tarvitaan kaksi tai kolme ihmistä, yhtä 
monta kuin maakauppias tarvitsee koko lauman viemiseen. 

Näiltä kahdelta tai kolmelta kuluu kaupunkimatkaan neljä tai viisi päi¬ 
vää kultakin kiireisenä sadonkorjuuaikana, joten yhden ainoan pie¬ 
nen teurasnaudan vieminen kaupunkiin vie usein kahdeksan tai kym¬ 
menen päivätyötä ja merkitsee siten neljän tai viiden plootun vähen¬ 
nystä saatuun hintaan, ja menetetyt päivät jäävät uupumaan tilan tar¬ 
peellisista töistä. Siten on aivan varmaa, että maamies syö mieluum¬ 
min itse härkänsä kuin kuluttaa puolet sen hinnasta matkakustannuk¬ 
siin. 

Jos maakauppaa koskevia määräyksiä noudatettaisiin, kaupunki me¬ 
nettäisi pelkästään tämän yhden maakauppiaan kohdalla joka vuosi 
50 - 60 teurasnautaa, ja verrattuna hänen tuomiinsa moniin laumoi- 

hin kaupunki saisi hädin tuskin 10 härkää vuodessa, eikä hänen naa¬ 
pureillaan enää olisi kiinnostusta lisätä karjansa päälukua. Kukapa 
tietää, ovatko nämä ja muut samankaltaiset säädökset, joita useimmat 
pitävät pikkuseikkoina, syynä yleistä tyytymättömyyttä aiheuttavaan 
viljan ja muiden elintarvikkeiden pulaan valtakunnassa. 

En pidä lainkaan suotavana, että maamiehen kaupankäynti haittaisi 
maanviljelyn harjoitusta. Näkisin mieluiten että porvaristo, jolla on 
useimmilla seuduilla etenkin talvisin aikaa sellaiseen, vaivautuisi pal¬ 
velemaan kaupunkeja ympäröivää maaseutua ja saisi samalla itse siitä 
paljon hyötyä. 

Koska kaupunkimme eivät kuitenkaan huolehdi tästä, minusta näyt¬ 
tää siltä että ne haluavat esiintyä maan isinä, jotka komentavat lapset 
tuolinsa ympärille, jotta nämä yksitellen pistäisivät ruokaa isiensä sui¬ 
hin. Elämme vaikeita aikoja, kun jälkeläiset komentelevat äitiään ja 
lapset haluavat koreilla isänsä harmailla hiuksilla! 


§26 

Vapaus alentaa korkoja 

Kauppias, joka voi harjoittaa vapaata kauppaa, huolehtii mitä moni- 
naisimmista asioista: tavaran liikuttelu voittoa tavoitellen pitää hänet 
joka hetki työn touhussa. Jos joku yrittää voittaa liikaa, hän saa kans¬ 
sakilpailijoita, jotka jakavat voiton ja auttavat kansalaisia pääsemään 
omavaltaisesta kiskomisesta. Kaikkien on silloin tyydyttävä siihen, 
että kustakin tavarasta saatava voitto on pienempi, mutta oman toi¬ 
meentulon takia on tavaroita pidettävä sitäkin ahkerammin liikkees¬ 
sä. 

Silloin rahaan korko alenee, ja ruvetaan hakeutumaan myös vähäi- 
sempiin elinkeinoihin, joita ei korkeiden rahankorkojen aikana voida 
vähemmän kannattavina edes harkita tai harjoittaa. Sanalla sanoen: 
monopoleja, vekselikeinottelua tai kansallista tappiota ei voi milloin- 

kaan syntyä ilman lain suojaa. Mutta kun ne ovat kerran päässeet juur¬ 
tumaan, lait pitävät niitä hyvin yllä. 

Koska maa- ja tapulikaupungeilla on merkillinen eronsa, ulkomaalai¬ 
sia estetään hakemasta tavaroita suuresta osasta satamia ja maksamas¬ 
ta niistä käteisellä. Niitä on tarjottava tapulikaupunkien asukkaille, 
ja elleivät nämä halua maksaa, niitä ei saa millään keinoin myydyksi. 
Ahkeruus menettää suuren osan kannustimestaan, tuotanto vähenee 
ja rahaa alkaa virrata maasta. Siinä sitä on kunnon kansallista voittoa. 


§27 

Pankkiirien yksinvalta 

Tuoteplakaatti 13 esti ulkomaalaisia tekemästä tuottoisia käyntejä pie¬ 
nemmissä tapulikaupungeissa, koska he näissä kaupungeissa eivät voi¬ 
neet myydä kokonaisia lastillisia oman maan tuotteita eikä mukana 
saanut olla muita tuotteita. Vain harvalla kaupungilla oli omia vientita¬ 
varoita kokonaisen laivalastillisen verran, ja siksi tavarat oli myytävä 
suurempiin tapulikaupunkeihin. Hollantilaiset ja englantilaiset eivät 
saaneet enää tuoda heille suolaa, eikä kannattanut purjehtia painolas¬ 
tissa Portugaliin sitä hakemaan, vaan suolakin oli ostettava isommista 
tapulikaupungeista. 

Eikö ole merkillistä, miten kaupankäynti siirtyi valtakunnan muista 
osista muutamiin harvoihin paikkoihin. Tapulikaupungit säilyttivät 
kyllä nimityksensä, mutta useimmat niistä olivat menettäneet koko¬ 
naan etunsa. 

I3 suuren Pohjan sodan jälkeen Ruotsin jouduttua erityisesti Itämerellä täysin 
uuteen geopoliittiseen asemaan. TUOTEPLAKAATTI johtikin tarkoitettuun tu¬ 
lokseen eli ruotsalaisen kauppalaivaston selvään kasvuun, vaikka osa uusista ruot- 
salaisaluksista rakennettiin ilmeisesti ulkomaisen pääoman turvin. - Suotuisten vai¬ 
kutusten lisäksi tuoteplakaatista seurasi myös ilmeisiä ongelmia, joista käytän väit¬ 
telyä Chydeniuksen osoittamalla tavalla niin plakaattia säädettäessä kuin myöhem¬ 
minkin. 

Kaupankäyntimme olisi toki sujunut jollakin tavalla, jos ulkomaa¬ 
laiset olisivat saaneet harjoittaa vapaata kauppaa edes suurimmissa 
kaupungeissa ja hillitä kilpailulla kotimaista omanvoiton tavoittelua. 
Mutta ulkomaalaiset eivät pitäneet kaupankäyntiä kannattavana, kos¬ 
ka heidät suljettiin kokonaan suolakaupasta, joka joutui muutamien 
harvojen kansalaisten käsiin. Näiden hyväntahtoisuudesta riippui toi- 
mitettiinko valtakuntaan tätä tavaraa vai ei, ja he saivat myös määrätä 
haluamansa hinnan. 

Vientitavaroidemme ostajat shs vähenivät. Tuotteet jäivät tuottajien 
käsiin tai ne myytiin viejille tappiolla. Tappioiden vuoksi suuri osa 
omistajista menetti omaisuutensa, jotka joutuivat viejien käsiin, tai 
sitten he velkaantuivat viejille. 

Näiden epäkohtien korjaamiseksi perustettiin rautakonttori 14 , jonka 
oli määrä antaa käyttöpääomaa köyhille ruukinomistajille raudan hin¬ 
tojen romahdettua. Kaikki kuitenkin tietävät onko pääoma joutunut 
köyhien vai varakkaampien käsiin. 

Kun säätyjen pankin setelit laskettiin liikkeelle, metalliraha virtasi 
pankkiin. Tuontia ei voitu silloin maksaa rahalla tai viedä metallira¬ 
haa ulos tuontitavaroiden maksamiseksi, vaan kaiken täytyi tapahtua 
vientitavaroita vastaan otetuilla vekseleillä. Koko kruunun ja valta¬ 
kunnan taloudellista toimintaa varten tarvittavat vekselit oli otettava 
muutamilta harvoilta, jotka siten pystyivät harjoittamaan vekseleillä 
täydellistä yksinvaltaa. Näin kaupan vapaus tukahdutettiin, enkä tiedä 
onko aiheellista syyttää siitä vain joitakin henkilöitä. Asiat oli järjes- 

14 Vuonna 1747 perustettu rautakonttori oli ruukinomistajien organisaatio, jon¬ 
ka tarkoituksena oli pitää raudan myyntihinta mahdollisimman korkeana sekä tu¬ 
kea rautaruukkien rahoitusta. Lainoja ns. kankirautarahastosta alettiin myöntää jo 
1750-luvulla, ja 1760-luvulla rautakonttori sai oikeuden oman lainaustoiminnan 
harjoittamiseen. Finanssikriisin kärjistyessä monet harjoitetun politiikan arvosteli¬ 
jat (etenkin Anders Nordencrantz) katsoivat, että rahan arvon alenemisen oli osal¬ 
taan aiheuttanut suurten ruukinomistajien harjoittama spekulointi rautakonttorin 
myöntämillä lainoilla. Chydenius toistaa tässä Nordencrantzin usein esittämiä ar¬ 
gumentteja. 

tetty niin, että vapaus menetettäisiin. 

Montesquieu sanoo 15 : 

Jos Caesar ja Pompeius olisivat ajatelleet kuin Cato, toi¬ 
set olisivat kai vuorostaan ajatelleet kuin Caesar ja Pom¬ 
peius. 

Toisaalla hän sanoo: 

Jos antaa kunnianimen, tietää tarkkaan mitä luovuttaa. 
Jos siihen sitten liittää myös vallan, ei voi milloinkaan 
sanoa miten pitkälle valta ulottuu. 


§28 

Sääntely vakiinnuttaa vallan 

Tätä valtaa vakiinnutettiin sitten säätämällä lakeja, rajoituksia, ohje¬ 
sääntöjä ja luokitteluja. Muiden kauppiaiden toimet rajattiin tiettyi¬ 
hin tavaroihin, paikkakuntiin ja ajankohtiin, ja heitä hallitsi köyhyys 
ja toimettomuus, joita he puolestaan levittivät ympäröivään maakun¬ 
taan. 

On merkillistä, että tuoteplakaatti halutaan vapauttaa vastuusta näin 
väistämättömien seurauksien kohdalla. Eikö porvarisäädystä ennus¬ 
tettukin, että plakaatti aiheuttaa puutetta ja hintojen kalleutta? En¬ 
nustus toteutui, ja kun yleinen puute oli seurauksena, ymmärrettiin 
että sitä voitaisiin yrittää taltuttaa kumoamalla plakaatti. Tästä huoli¬ 
matta sanotaan: tuoteplakaatti on eduksi kansakunnalle. 

15 Montesquieu-sitaatit ovat teoksesta Considerations sur les causes de la gran- 
deur des Romains et de leur decadence (1734). Chydenius käyttää teoksen vuonna 
1755 ilmestynyttä ruotsinnosta. 

Me haluamme käyttää vesimyllyä, ja olemme nähneet, että vesiratas 
lähtee liikkeelle kun pato avataan, mutta silti väitämme kaiken suju¬ 
van parhaiten kun mylly jälleen pysähtyy. Eikö moinen kansallinen 
voitto olekin huomattava, kun sen hankkimiseksi tukahdutetaan ah¬ 
keruus ja aiheutetaan kurjuutta kansalaisille? 


§29 

Vekselisairaus 

Me valittelemme seurauksia, mutta emme halua mennä niiden lähteil¬ 
le. Heti kun sanotaan jotakin vapaasta kaupasta, siihen vastataan ettei 
sellaisia yksityisiä asioita pidä sekoittaa yleisiin ja koko valtakuntaa 
koskeviin asioihin. En tiedä mitä tähän pitäisi sanoa. Joko me emme 
lue mitään tai sitten ajattelemme kovin vähän. 

Eikö vekselisairautemme 16 ole suurinta kauppapakkoa mitä maail¬ 
masta löytyy? Voiko mikään muu apukeino kuin kaupan vapauttami¬ 
nen olla järkeenkäyvä? 

Siihen on kaksi pääkeinoa: ensimmäistä käytettäessä vekselityrannian 
harjoittajien valta murretaan henkilöön katsomatta, jotta he eivät pys¬ 
ty enää toimimaan. Mikäli tätä ei enää voida panna toimeen, on selvää 
että valtakunta on menettänyt liian paljon ja joutuu pelkäämään niitä 

16 Kaivostyössämme on yhtä paljon pakkoa kuin muissakin ammateissa. Pak¬ 
ko kohdistuu ensinnäkin köyhiin - Käsitteillä "vekselisairaus” ja ”vekselityrannia” 
Chydenius viittaa rahan ulkoisen arvon heikkenemiseen ja sen oletettuihin syi¬ 
hin. Ulkomaankauppaa käytiin ulkomaisessa valuutassa asetettujen vekselien avul¬ 
la. Esim. tuontikauppaa harjoittavien oli ostettava vekseleitä voidakseen maksaa 
ulkomailta hankkimansa tuotteet, ja vekseleitä asettivat ja myivät lähinnä ne, joilla 
oli saatavia ulkomailta. Chydeniuksen (suurelta osalta Nordencranzilta omaksutun) 
käsityksen mukaan erityisesti raudalla käytävä kauppa oli keskittynyt muutamille 
viejille, jotka saattoivat heille kertyneiden pääomien avulla hallita vekselikauppaa 
ja määrittää vaihtokurssin heidän kannaltaan edulliseksi. Nämä henkilöt olivat Chy¬ 
deniuksen mukaan osittain samoja kuin ns. ”vaihtokonttorin herrat” (ks. seuraava 
viite), mikä antoi heille vielä paremmat mahdollisuudet harjoittaa manipulointia. 

aseita, jotka se itse on luovuttanut heidän käsiinsä. Kun valta on viety, 
on parasta ottaa lusikka kauniiseen käteen. 

Toisena keinona on kumota määräykset, jotka jollakin tavalla kahlit¬ 
sevat kaupankäyntiä ja tukahduttavat uutteruutta. Jos jokaisella olisi 
oikeus ja tilaisuus käydä itse kauppaa ulkomaalaisten kanssa, niin mo¬ 
nien ei tarvitsisi antaa uhriaan muutamien harvojen viejien alttarille 
saadakseen ostaa vekseleitä. On mielestäni tuulentupien rakentamis¬ 
ta, jos toivotaan valtakuntaa autettavan sillä, että viejät sidotaan laeil¬ 
la ja valoilla kohtuuhintoihin. 

Molemmat keinot ovat aivan välttämättömiä. Niistä ei kuitenkaan ole 
apua ellei ensimmäistä käytetä ensin. Tämä taas ei auta mitään, jos 
määräykset pysyvät voimassa: siinä tapauksessa vain uudet ihmiset 
astuvat edellisten tilalle, eikä kansakuntaa paljon hyödytä onko oma¬ 
valtaisen osapuolen nimi Caesar vai Octavius. On tarpeeksi paha asia, 
että vapaus on menetetty! 

Miten yksinkertaisilta nämä epävakaan kurssin parannuskeinot näyt¬ 
tävätkään, ne jäävät joka tapauksessa ainoiksi oikeiksi keinoiksi, joita 
ilman on turha odottaa apua. 

Kaikki ovat yksimielisiä siitä, että vaihtokurssi alenee, jos valtakun¬ 
nan vientiä lisätään ja yleiseen kiertoon tuodaan todellista rahaa. Edel¬ 
listä ei voi milloinkaan tapahtua ilman elinkeinovapautta, ja ainoa 
tuntemani keino rahan hankkimiseksi on ulkomaankauppa. Jos ulko¬ 
maankauppa on harvojen käsissä, he pitävät väistämättä yllä saman¬ 
kaltaisia vaihtokonttoreita 17 kuin edeltäjänsä, joskin toisella nimellä. 
Vaikutus vaihtokurssiin on sama kuin aikaisemminkin. 

1 tarkoitetaan vuosina 1747 - 1756 ja 1758 - 1761 toimineita muutaman suur- 
liikemiehen yhtymiä, jotka valtion toimeksiannosta ja sen rahoituksella yrittivät tur¬ 
vata Ruotsin rahan arvoa. Käytännössä tämä tapahtui ostamalla vekseleitä varsinkin 
Amsterdamissa; varat tähän saatiin mm. Ranskan antamista avustuksista. Ruotsin 
osallistuminen seitsenvuotiseen sotaan johti vuosina 1758-1761 toimineen vaihto- 
konttorin katastrofaaliseen epäonnistumiseen. Setelien määrän voimakas kasvami¬ 
nen heikensi vaihtokurssia, eikä vaihtokonttori pystynyt vaikuttamaan tähän kehi¬ 
tykseen. Monet näkivät ”vaihtokonttorin herrojen” olevan pääsyyllisiä valtakunnan 

Kaikki omassa maassa tapahtuvat liiketoimet ja mitä hienoimmat fi- 
nanssitemput, jotka eivät samalla avaa ulkomaankauppaa, ovat mie¬ 
lestäni yhtä hyödyttömiä kuin ajatusten uhraaminen ikiliikkujan kek¬ 
simiseen tai itsestään toimivan vesimyllyn rakentaminen kaivoon. 

Sellaisten keksijän sopii edetä niin pitkälle kuin lystää. Siitä ei päästä 
kuitenkaan mihinkään, että laitoksen on pakko joskus pysähtyä. Ja 
kaikkein hienoimpien laskelmien tekijä saa ehdotustaan toteuttaes¬ 
saan lopulta nähdä, että koko operaatiossa on vain otettu yhdestä kä¬ 
destä ja siirretty toiseen. 


§30 

Ulkomainen työvoima 

Niin pian kuin on keksitty uusi elinkeinohaara, jolla ihmisiä voi työl¬ 
listää, sen tuotannon luullaan olevan kansallista voittoa, vai kk a alalla 
ei edes maksettaisi riittäviä palkkoja työntekijöille. 

Luulemme, että tälle alalle otetut ihmiset eivät ole aikaisemmin an¬ 
sainneet tai voineetkaan ansaita mitään, vaikka se, joka on aikaisem¬ 
massa elinkeinossa ilman kerjäläiseksi tai varkaaksi ryhtymistä il¬ 
miselvästi kyennyt selviytymään perheineen, on ansainnut tuolloin 
enemmän. Nyt tulot riittävät hädin tuskin hänelle itselleen, ja hänen 
vaimonsa joutuu lapsineen raahautumaan pitkin katuja ja elämään 
muiden varassa. 

Kansalle on hyvin hyödyllistä kehitellä uusia elinkeinoja, sillä sattu¬ 
malta niistä voi löytyä jokin kaikkia vanhoja tuottoisampi, jolla voi¬ 
daan lisätä kansallista voittoa. Mutta jos elinkeinoa pidetään käyn¬ 
nissä palkkioiden tai muihin kansalaisiin kohdistuvien pakkotoimien 
avulla, silloin on aina selkeästi kysymys kansallisesta tappiosta. 

talouden tilaan, aluksi myös Anders Chydenius, joka oli tuossa vaiheessa Anders 
Nordencranzin vaikutuksen alainen. 

Tässä ei päde lainkaan se väittämä, että useammat saisivat elantonsa 
jos elinkeinoja lisättäisiin. Kansakunnan voitto ei näet suinkaan kasva 
elinkeinojen lukumäärän, vaan ainoastaan tuotosten arvon perusteel¬ 
la, saadaan se sitten vai kk a vain yhdestä ainoasta elinkeinosta. Niin 
kauan kuin maa on kesannolla, ruukit ovat vailla työntekijöitä ja vers¬ 
taamme ovat tyhjillään, on minun mielestäni turha kantaa huolta yhä 
useampien elinkeinojen harjoittamisesta. 

Tässä muistuu mieleeni se moraaliopetus, jonka Aisopos antaa koi- 
rasadussaan. Koira näki uidessaan lihapalan varjon vedessä ja halusi 
sen palan suuhunsa, mutta pudotti samassa teurastajalta saamansa li¬ 
hakimpaleen. Jos ahnehtii liikaa, menettää koko palan, Aisopos sa- 

i o 

noo . 

En pidä liioin pätevänä sitäkään perustetta, että työt teetetään tän¬ 
ne hankitulla ulkomaalaisella työvoimalla. Kun heidät nyt on suurin 
julkisin kustannuksin saatu houkuteltua työskentelemään vähemmän 
tuottoisalle alalle, niin heitä olisi tullut tuhansittain ilman pienintä¬ 
kään rasitusta valtakunnalle, kunhan he vain olisivat saaneet vapaas¬ 
ti hankkia elantonsa niin kuin parhaiten taitavat, toisin sanoen har¬ 
joittaa sitä tointa, jolla he eniten kasvattavat kansakunnan varsinaista 
voittoa. 

Terve politiikkahan vaatii heti ulkomaalaisten tultua maahan 
ottamaan parhaan hyödyn heidän työstään, ja näin tapahtuu pettä¬ 
mättömän varmasti siinä elinkeinossa, joka tarjoaa parhaat edut 
harjoittajalleen. Näin ei käy lainkaan niillä aloilla, joilla työnte¬ 
kijöiden elatus koituu valtion ja yleisön kannettavaksi. Edellistä 
vaihtoehtoa he tavoittelevat itse, jälkimmäisen varaan he eivät jää 
mielellään, ellei ole pakko, ja köyhyys koituu siinä lopulta muuton 
palkaksi. 

18 Aisopoksen saduissa oli usein moraalinen opetus. Koira näki veden pinnalla 
heijastuksen suussaan pitämästään luusta. Kun se avasi suunsa tarttuakseen myös 
tähän toiseen luuhun, se pudotti ensimmäisen, joka vajosi pinnan alle. 

§31 

Elinkeinovapaus 

Tämä kansallisen voiton käsite on itsessään mitä vaarattomin ja hel¬ 
poin, vaikka se näyttääkin olevan jyrkässä ristiriidassa uusimpien toi- 
menpiteidemme kanssa. 

Se antaa vapauden kaikille luvallisille elinkeinoille, ei kuitenkaan tois¬ 
ten kustannuksella. Se suojaa vähäisintäkin toimintaa sortoa vastaan 
ja kannustaa ahkeruuteen ja esteettömään toimintaan. 

Se punnitsee kaikki yhdellä ja samalla puntarilla, ja voitto on se oikea 
mittapuu, joka osoittaa mikä on muita parempi. 

Se päästää korkeimman vallan tuhansista kalvavista huolista, säädök¬ 
sistä ja valvontatehtävistä, koska yksityinen ja kansallinen voitto su¬ 
lautuvat yhdeksi eduksi, ja vahingollinen omanvoitonpyynti, joka sää¬ 
dösten suojaamana aina löytää jonkun kätkön, saadaan keskinäisen 
kilpailun avulla pidettyä aisoissa. 

Se antaa ruotsalaisen nauttia kalleinta ja suurinta oikeuttaan, joka hä¬ 
nellä luonnossa on ja jonka Kaikkivaltias on hänelle ihmisenä suo¬ 
nut, nimittäin oikeutta elättää itsensä otsansa hiessä miten parhaiten 
taitaa. 

Se riistää laiskuuden tyynyt niiden käsistä, jotka voivat nyt etuoi¬ 
keuksiensa varassa kuluttaa kaksi kolmannesta ajastaan nukkumiseen. 
Kaikki keinot elää työtä tekemättä karsitaan, ja ainoastaan ahkerat 
voivat vaurastua. 

Se tuo toivotun vähennyksen oikeudenkäyntiemme määrään. Lukui¬ 
sat säädökset, niiden selitykset, poikkeukset ja sovellutukset, jotka 
tavalla tai toisella sitovat elinkeinoja, tulevat silloin tarpeettomiksi ja 
vaikenevat, ja sitten kun laki on kumottu, sen rikkomukset mitätöity¬ 
vät. 

§32 

Jakakaa edelleen 

Tiedän hyvin, että nämä uudet ajatukset miellyttävät vain vähäistä lu- 
kijoitteni joukkoa. Itselleni niistä on kuitenkin ollut suurta iloa, ja 
katson velvollisuudekseni kertoa nhstä myös yleisölle. Sen joukosta 
uskon aina löytyvän ihmisiä, jotka haluavat vilpittömästi jakaa tämän 
iloni. 

Epätietoisuus isänmaan auttamisen keinoista, sai minut pohtimaan 
tätä aihetta, ja Ruotsin vapaana kansalaisena olin velvollinen tutus¬ 
tumaan isänmaani lakeihin. Vertailin niitä keskenään, mutta kaipasin 
niissä sitä yhtenäisyyttä, joka yleensä loistaa varovaisen isännän käs¬ 
kyissä, nimittäin yhteen päämäärään suuntautumista. 

Kuulen valituksia että väki lähtee siirtolaisiksi, ja näen myös useita 
määräyksiä, jotka ajavat ihmisiä maasta. Me tahdomme edistää yrit¬ 
teliäisyyttä, mutta kuitenkin estämme ahkeria ihmisiä hankkimasta 
elatustaan. Sanomme, että maan hyvinvointia on lisättävä, mutta kiel¬ 
lämme kokonaista maakuntaa ostamasta leipää 19 , pelkästään salakul¬ 
jetuksen estämisen verukkeella. Vaaditaan tottelemaan esivallan mää¬ 
räyksiä, joita on kertynyt useilta vuosisadoilta niin runsaasti, että lain- 
lukijatkin pystyvät vain suurella vaivalla muistamaan ne. Joukossa on 
sellaisia, joita voi tuskin noudattaa vajoamatta kurjuuteen. 

Valitetaan kaupan alijäämää, ja kuitenkin estämme toisiamme n ii n 
pitkälle kuin suinkin myymästä tavaroita ulkomaalaisille. Me haluai¬ 
simme laajentaa kaupankäyntiä ja kuitenkin toimimme sen rajoitta¬ 
miseksi 15 tai 20 henkilön käsiin. Korkea vaihtokurssi näännyttää 

19 Tässä Chydenius viittaa ilmeisesti ajoittain Suomessa ilmenneeseen viljan 
puutteeseen ja korkeisiin hintoihin. Maakuntaan (tässä tarkoitetaan ilmeisesti Poh¬ 
janmaata) saatiin ostaa viljaa vain kotimaasta, esim. Turusta ja Tukholmasta, mutta 
ei suoraan ulkomailta. Kirjoituksissaan Lähde ja Purjehdusvapaus Chydenius oli 
katsonut tämän ongelman johtuvan tuoteplakaatin ja tapulisäännösten kaltaisista 
kauppaa rajoittavista määräyksistä. 

meitä, ja siitä huolimatta yritämme kaikin voimin sitoa vekselin saa¬ 
jat mahdollisimman harvoihin asettajiin, vai kk a jälkimmäisillä on 
tästä riippumatta jo täydellinen yksinvalta kurssin määräämisessä. 

Me pyrimme kasvattamaan kansallista voittoa ja teetämme siitä huoli¬ 
matta kansallamme sellaista työtä, jolla se tuskin pystyy hankkimaan 
edes päivittäisen veden ja leivän. Me pohdimme oikeudenkäyntien 
lyhentämistä ja lainkuuliaisuutta, mutta yhtä kaikki lisäämme päivit¬ 
täin lakien määrää, niin että tuomarikin vain vaivoin löytää ne luette¬ 
losta, ja tuskin sadasosa kansalaisista tuntee velvollisuutensa. Suopea 
lukijani! Sanohan mitä tästä kaikesta lopulta tulee! 

Omasta puolestani voin vain yhtyä maailmaa halveksivan Lisidorin 
lauluun 20 : 

Paljon puhetta kuulin, 
vailla ajatusta vain, 

monta valoa näin, 

silti hapuillen kulkea sain. 

Suureen ääneen todisteltiin, 
pääni sotki se ain’, 

vaikka ymmärsin kielen, 
mitään en kuulemastain. 

20 Lainaus on Gustaf Fredrik Gyllenborgin runosta ”Verlds-föraktaren”, jonka 
päähenkilö on Lisidor. Runo oli julkaistu teoksessa Witterhets arbeten, utgifne af et 
samhälle i Stockholm. Andra uplagan, Öfversedd och ansenligen tillökt. II. Tomen, 
Stockholm 1762, s. 178. 

§33 

Vapaus on kukoistuksen mittari 

Olen yrittänyt kaikin tavoin käydä läpi edes yhden pienen elinkeinon- 
haaran ja selvittää ajatuksissani niitä säädöksiä, jotka sitä varten tar¬ 
vittaisiin. Olen kaikkialla kohdannut ylitsepääsemättömiä esteitä, jol¬ 
len sitten ole joutunut ihmisten itsekkyyden johdattamaksi. Siksi en 
ole päässyt alkua pitemmälle, mikä johtuu etenkin yhdennessätoista 
ja sitä seuraavissa pykälissä esittämistäni syistä. 

Kun turvauduin kokemuksen apuun, minulle selvisi pian, että mitä 
enemmän jollakin elinkeinonhaaralla on ollut vapautta, sitä enemmän 
se on aina kasvanut ja päinvastoin, ja mitä tasaisemmin vapaus on 
jakautunut, sitä luonnollisempi on elinkeinojen keskinäinen tasapaino 
ollut. 

Muiden valtioiden tavasta hoitaa elinkeinoja opin samoin, että vapaus 
oli aina niiden kukoistuksen mitta. Mutta käännyinpä minne tahansa, 
näin omanvoitonpyynnin saaneen säädöksistä niin lujan suojan, että 
sen kitkeminen oli kaikkialla vaikeaa, ja useimmissa tapauksissa täy¬ 
sin mahdotonta. 

Mitä tarkemmin aloin arvioida elinkeinojamme vapauden kannalta, 
sitä enemmän näin mahdollisuuksia niiden elvyttämiseen. Lopetin 
elinkeinojen paremmuusjärjestystä ja siihen liittyviä lukuisia säädök¬ 
siä koskevan ahdistuneen pohdiskeluni. Olen täysin vakuuttunut siitä, 
että tämä aihe menee huomattavasti yli ihmisjärjen ja että luonto hoi¬ 
taa sen helposti itse. 

Siitä lähtien työni miellyttävänä päämääränä on ollut yksi ainoa ase¬ 
tus, nimittäin sellainen jolla asetuksiemme määrää voidaan vähentää. 
Suosittelen mitä lämpimimmin, että tämän asetuksen toteuttaminen 
otetaan aivan ensimmäiseksi ja kaikkein tärkeimmäksi tehtäväksi, en¬ 
nen kuin yhtään uutta säädöstä laaditaan. 

Tämän pikku kirjoitelman varsinaisena tarkoituksena on saada muu- 

tamia kumppaneita mukaan tähän työhön. Vastustajista en ole lain¬ 
kaan huolissani. Tavoittelemani totuus on niin mieluisa, että olen tyy¬ 
tyväinen jo siihen, että olen saanut ilmaista sen maanmiehilleni. Tämä 
totuus pysyy sijoillaan eikä pelkää, vai kk a aallot roiskivatkin sappea 
sen päälle. Tämä totuus kestää, vai kk a omanvoitonpyynti upottaa sen 
pohjaan ja kiukkuiset aallot hautaavat sen soraan. Kaiken tämän kes¬ 
kellä totuus pysyy vankkana kuin kallio, järkkymättömänä. 

Totuus, totuus, sätees’ voima 

kovan kiven läpäisee, 

valos’ hyveen valkaisee. 

Salaisuuden lumovoima, 

turhuus roima: 

Totuus palkat jakelee. 21 

Kuninkaallinen kirjapaino on julkaissut Seikkaperäiset vastaväitteet 
kirjoitelmalle Valtakunnan voimattomuuden lähde. Lupaan ensi tilas¬ 
sa esittää siihen Seikkaperäisen vastauksen. 22 

Suomentanut 

A. T. 


2l Runo on peräisin Olof von Dalinin näytelmästä Den afvvundsiuke. Comedie i 
tre öpningar. Förestäld pä kongi. swenska theatren i Stockholm, första gängen den 
6 junii 1738, Stockholm: tryckt hos Carl Johansson Röpke, 1739. Katkelma on osa 
näytelmän päättävää laulua s. 64. Sittemmin runo julkaistiin myös teoksessa: Dalin, 
Olof von, Olof von Dalins Witterhetsarbeten, i bunden och obunden skrifart. Bd. 3. 
Stockholm, Tryckt hos Carl Stolpe 1767, s. 113. 

22 Chydenius viittaa Bengt Junggrenin anonyymisti julkaisemaan kirjoitukseen 
Omständelig vvederläggning, af skriften, kallad: Källan til rikets vvanmagt, joka oli 
nähtävästi ilmestynyt juuri ennen Kansallisen voiton painamista, ehkä kesäkuussa 
tai heinäkuun alussa 1765. Lupauksensa mukaisesti Chydenius julkaisi, tosin vasta 
marraskuun alussa, vastauksena tälle ja muille Lähdettä arvostelleille kirjoituksille 
teoksensa Seikkaperäinen vastaus. 

